CELEX: 62014TN0843
Language: da
Date: 2014-12-24 00:00:00
Title: Sag T-843/14: Sag anlagt den 24. december 2014 — Gascogne Sack Deutschland og Gascogne mod Kommissionen

16.2.2015   
            
            
               DA
            
            
               Den Europæiske Unions Tidende
            
            
               C 56/27
            
         Sag anlagt den 24. december 2014 — Gascogne Sack Deutschland og Gascogne mod Kommissionen
   (Sag T-843/14)
   (2015/C 056/38)
   Processprog: fransk
   
      Parter
   
   
      Sagsøgere: Gascogne Sack Deutschland GmbH (Wieda, Tyskland) og Gascogne (Saint-Paul-les-Dax, Frankrig) (ved advokaterne F. Puel og E. Durand)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Det fastslås, at Den Europæiske Union ifalder ansvar uden for kontraktforhold, idet sagsbehandlingen for Retten udgjorde en tilsidesættelse af kravet om, at retssager skal behandles inden for en rimelig tid.
            
         Følgelig
   
               —
            
            
               tilpligtes Den Europæiske Union at betale en passende og fuld erstatning for den økonomiske og ikke-økonomiske skade, som sagsøgerne har lidt som følge af Unionens retsstridige adfærd, der svarer til de følgende beløb med tillæg af udlignings- og morarenter til den sats, som Den Europæiske Centralbank anvender på sine vigtigste refinansieringstransaktioner, forhøjet med to procentpoint beregnet fra datoen for sagens anlæg:
               
                           —
                        
                        
                           1 1 93  467 EUR for de tab, der er lidt som følge af betaling af yderligere lovbestemte renter, der pålægges i forhold til sanktionens pålydende, ud over en rimelig periode
                        
                     
                           —
                        
                        
                           1 87  571 EUR for de tab, der er lidt som følge af yderligere betalinger for bankgarantien ud over en rimelig periode
                        
                     
                           —
                        
                        
                           2 0 00  000 EUR for tabt fortjeneste og/eller tab som følge af »usikkerhed«, og
                        
                     
                           —
                        
                        
                           5 00  000 EUR for ikke-økonomisk skade.
                        
                     
         
               —
            
            
               Subsidiært, hvis det vurderes, at størrelsen af det lidte tab bør revurderes, indhentes en sagkyndig erklæring i henhold til artikel 65, litra d), artikel 66, stk. 1, og artikel 70 i Rettens procesreglement.
            
         
               —
            
            
               Under alle omstændigheder tilpligtes Den Europæiske Union at betale nærværende sags omkostninger.
            
         
      Anbringender og væsentligste argumenter
   
   Til støtte for søgsmålet har sagsøgerne fremsat ét enkelt anbringende vedrørende tilsidesættelse af artikel 47, stk. 2, i Den Europæiske Unions charter om grundlæggende rettigheder på grund af den urimeligt lange sagsbehandling ved Retten og følgelig tilsidesættelse af deres grundlæggende ret til at få deres sag pådømt inden for en rimelig frist.